Joosu

Joosu on küla Põlva maakonnas Põlva vallas. Küla lähistel paikneb Joosu soo.

Veekogudest asuvad küla territooriumil järved Joosu Savijärv ja Likõlaanõ karjäär ning küla läbib Karioja.

Ajaloost 

Küla kuulus Põlva kihelkonda ja külas oli Joosu mõis. Aastatel 1883–1891 eksisteeris Joosu vald. Küla on saanud nime parun Justus Johann Ludwig Briesemann von Nettigi eesnime järgi.

Aastatel 1945–1990 kuulus Joosu küla (1978. aastani Joosu asundus) Mustajõe külanõukogu koosseisu. Aastatel 1990–2017 kuulus Joosu küla Laheda valda.

Joosu külaga on liidetud Lammassaarõ küla.

Vaata ka 
Joosu kool
Joosu savimaardla
Joosu mõis

Viited

Välislingid 
 Ajalooline Joosu vallakohus

Põlva vald
Põlva maakonna külad